b'\n_START_ARTICLE_\nSephiroth\n_START_PARAGRAPH_\nSephiroth on kuvitteellinen hahmo, joka esiintyy roolipeliss\xc3\xa4 Final Fantasy VII, ja on pelin p\xc3\xa4\xc3\xa4vihollinen. Kuten muutkin pelin hahmot, Sephirothin on suunnitellut Tetsuya Nomura. Alkuper\xc3\xa4isen pelin lis\xc3\xa4ksi hahmo n\xc3\xa4hd\xc3\xa4\xc3\xa4n my\xc3\xb6s pelin oheistuotteina syntyneiss\xc3\xa4 elokuvissa Final Fantasy VII: Advent Children, Last Order: Final Fantasy VII sek\xc3\xa4 peliss\xc3\xa4 Crisis Core: Final Fantasy VII"Before Crisis: Final Fantasy VII" "Dissidia: Final Fantasy" ja "Dissidia 012 Duodecim: Final Fantasy". Sephiroth on noussut varsin suosituksi hahmoksi, ja on todenn\xc3\xa4k\xc3\xb6isesti Final Fantasy-pelisarjan suosituin konna. Sephiroth on my\xc3\xb6s toistuvasti ollut ensimm\xc3\xa4isten joukossa eri Internet-sivustojen pit\xc3\xa4miss\xc3\xa4 hahmo\xc3\xa4\xc3\xa4nestyksiss\xc3\xa4, kuten GameFAQs-sivuston pit\xc3\xa4m\xc3\xa4ss\xc3\xa4 "Got Villains?" -\xc3\xa4\xc3\xa4nestyksess\xc3\xa4.\n_START_SECTION_\nTarina\n_START_PARAGRAPH_\nFinal Fantasy VII:ss\xc3\xa4 p\xc3\xa4\xc3\xa4tavoitteeksi muodostuu valkeahiuksisen Sephirothin jahtaaminen, joskin hahmosta kerrotaan toistaiseksi hyvin v\xc3\xa4h\xc3\xa4n. Pelin edetess\xc3\xa4 voi l\xc3\xb6yt\xc3\xa4\xc3\xa4 h\xc3\xa4nest\xc3\xa4 kertovia tiedonmurusia._NEWLINE_Sephirothin \xc3\xa4idiksi kutsutaan Jenova-nimist\xc3\xa4, avaruudesta maahan saapunutta olentoa. Todellisuudessa Sephirothin vanhemmat ovat tavallisia ihmisi\xc3\xa4. H\xc3\xa4nen vanhempansa, professori Hojo ja tutkija Lucrecia, l\xc3\xb6ysiv\xc3\xa4t toisensa heid\xc3\xa4n osallistuessaan professori Gastin Jenova Projektiin. Tutkimusten aikana Lucrecia alkoi odottaa lasta Hojolle. Mielipuolisessa kokeilunhalussaan Hojo tarjosi syntym\xc3\xa4tt\xc3\xb6m\xc3\xa4n lapsensa ihmiskokeeseen jossa Jenovan soluja ruiskutettiin Sephirothiin tuon ollessa viel\xc3\xa4 kohdussa._NEWLINE_Sephirothin synnytty\xc3\xa4 Hojo vei h\xc3\xa4net Lucrecialta, ja Sephiroth p\xc3\xa4\xc3\xa4tyi kasvatettavaksi jossain, p\xc3\xa4\xc3\xa4tyen lopulta ylimm\xc3\xa4n luokan SOLDIER upseeriksi. SOLDIER urallaan ja my\xc3\xb6hemmin Sephiroth k\xc3\xa4ytti aseenaan pitk\xc3\xa4\xc3\xa4 Masamune katanaa. Jenovan solut h\xc3\xa4ness\xc3\xa4 antoivat h\xc3\xa4nelle kyvyn niihin uskomattomiin suorituksiin joista h\xc3\xa4nt\xc3\xa4 ajan mittaan ylistettiin. _NEWLINE_Nibelheim-teht\xc3\xa4v\xc3\xa4n aikana Sephiroth sai k\xc3\xa4siins\xc3\xa4 materiaalia joista h\xc3\xa4n sai selville menneisyytens\xc3\xa4. Mit\xc3\xa4\xc3\xa4n tietojen oikeellisuudesta ei tiedet\xc3\xa4, mutta ne saivat Sephirothin ensin pit\xc3\xa4m\xc3\xa4\xc3\xa4n itse\xc3\xa4\xc3\xa4n ja Jenovaa viimeisin\xc3\xa4 Muinaisina, Planeetan omana kansana. Tavalliset ihmiset ovat petturi-Muinaisten j\xc3\xa4lkel\xc3\xa4isi\xc3\xa4 ja h\xc3\xa4ness\xc3\xa4 kuohahti viha ihmisi\xc3\xa4 kohtaan, joka sai h\xc3\xa4net tuhoamaan Nibelheimin. H\xc3\xa4n tosin kohtasi loppunsa vain hieman my\xc3\xb6hemmin._NEWLINE_Viiden vuoden aikana Sephirothin ruumis ajelehti Lifestreamissa pohjoiseen, paikkaan mihin ilmeisesti Jenovan meteori oli osunut aiheuttaen suuren kraatterin, jota Planeetta koetti edelleen parantaa itsest\xc3\xa4\xc3\xa4n. H\xc3\xa4nen mielens\xc3\xa4 oli vaellellut El\xc3\xa4m\xc3\xa4n virrassa ja h\xc3\xa4n oli saanut selville, ett\xc3\xa4 Jenova oli avaruudessa matkaava tuhoaja, tarkemmin ottaen virus, joka oli tappanut Muinaiset. Sephiroth omaksui roolinsa nopeasti; h\xc3\xa4n tekisi samoin. H\xc3\xa4n hankki Mustan Materian itselleen kutsuakseen uuden meteorin. Sen olisi tarkoitus aiheuttaa sellainen vamma, ett\xc3\xa4 Planeetta k\xc3\xa4ytt\xc3\xa4isi valtavat m\xc3\xa4\xc3\xa4r\xc3\xa4t voimaansa sen parantamiseen. Sephiroth olisi vamman keskuksessa odottamassa ja imisi kaiken energian itseens\xc3\xa4, jolloin h\xc3\xa4nest\xc3\xa4 tulisi jotain jumalan kaltaista._NEWLINE_Sephiroth on periaatteessa kuolematon, sill\xc3\xa4 muun muassa Cloud Strifen ns. "pime\xc3\xa4 puoli" pyrkii jatkuvasti her\xc3\xa4tt\xc3\xa4m\xc3\xa4\xc3\xa4n Sephirothin takaisin kuolleista, ja Cloudin kyvytt\xc3\xb6myys p\xc3\xa4\xc3\xa4st\xc3\xa4 irti mielensis\xc3\xa4isest\xc3\xa4 pahuudestaan pit\xc3\xa4\xc3\xa4 Sephirothin t\xc3\xa4ten "hengiss\xc3\xa4". _NEWLINE_Sephirothin yli-inhimillisyys sek\xc3\xa4 h\xc3\xa4nen Jenova-solunsa tekev\xc3\xa4t h\xc3\xa4nest\xc3\xa4 luonnottoman voimakkaan taistelijan; h\xc3\xa4nen taistelutaitonsa sek\xc3\xa4 kykyns\xc3\xa4 parantaa itse itsens\xc3\xa4 tekee h\xc3\xa4nest\xc3\xa4 l\xc3\xa4hes voittamattoman.\n_START_SECTION_\nEsiintyminen muissa peleiss\xc3\xa4\n_START_PARAGRAPH_\nSephiroth on monien muiden Final Fantasy -hahmojen tavoin n\xc3\xa4hty my\xc3\xb6s Kingdom Hearts -peleiss\xc3\xa4. Ensimm\xc3\xa4isess\xc3\xa4 ja toisessa peliss\xc3\xa4 Sephiroth n\xc3\xa4hd\xc3\xa4\xc3\xa4n vapaavalintaisena pomotaisteluna, ja molemmissa Sephiroth on pelin vahvin vihollinen._NEWLINE_Sephiroth on esiintynyt my\xc3\xb6s taistelupeliss\xc3\xa4 Ehrgeiz ja tulee olemaan mukana my\xc3\xb6s PlayStation Portablen peleiss\xc3\xa4 Dissidia: Final Fantasyja "Dissidia 012 Duodecim: Final Fantasy".'